Խորհրդային շրջանում միգրացիայի հետ կապված գործընթացների մեծ մասը իրականացվում էր գաղտնի իրավական ակտերի հիման վրա: Խորհըրդային Հայաստան ուղղվող միգրացիոն գործընթացները կախված էին անձի նախկին քաղաքացիությունից (հպատակությունից), սոցիալական ծագումից, ազգականների առկայությունից և այլն: Այդ ժամանակահատվածում նշված գործընթացները բարդ կազմակերպչական համակարգ էին և մեծ մասամբ հիմնված էին խմբի անդամների փոխկապակցված համերաշխության վրա: